**PERSONAS INFORMĒŠANA PAR DATU APSTRĀDI**

**AUDŽUĢIMENES JAUTĀJUMOS**

**Pārzinis personas datu apstrādei:** Daugavpils pilsētas bāriņtiesa, vienotās reģistrācijas Nr.40900039961, adrese: Raiņa iela 27, Daugavpils, LV-5401, tālrunis: 654-76791, elektroniskā pasta adrese: barintiesa@daugavpils.lv un e-adrese.

**Personas datu aizsardzības speciālists**: Daugavpils pašvaldības centrālā pārvalde, vienotās reģistrācijas Nr. 40900039957, juridiskā/korespondences adrese Krišjāņa Valdemāra ielā 1, Daugavpils, LV-5401, Daugavpils, Pašvaldības kontaktinformācija: tel.: +371 65404344; +371 65404399. Pašvaldības kontaktinformācija saziņai personas datu apstrādes jautājumos: e-pasts - dati@daugavpils.lv, pasta adrese (ar norādi „Datu aizsardzība”) - Krišjāņa Valdemāra ielā 1, Daugavpils, LV-5401. Uz šo kontaktadresi var iesūtīt jautājumus par personas datu apstrādi.

**Jūsu personas datu** (vārds, uzvārds, personas kods, kontaktinformācija, veselības dati, materiālais stāvoklis, ģimenes stāvoklis, dzīves apstākļi, psihologa izvērtējums, informācija, ko var sniegt tiesībaizsardzības iestādes (t.sk., dati par sodāmību un pārkāpumiem), kā arī citi dati un informācija, kura atbilstoši normatīvajiem aktiem ir obligāta vai konkrētajā gadījuma nepieciešama bāriņtiesas normatīvajos aktos noteikto funkciju izpildei konkrētā mērķa ietvaros) **apstrādes mērķis:** iesnieguma par piemērotību audžuģimenes statusam, iesnieguma par audžuģimenes statusa piešķiršanu izskatīšanas, lēmuma sagatavošanas un pieņemšanas, kā arī labvēlīga administratīvā akta pieņemšanas gadījumā – turpmākā audžuģimenes darbības uzraudzības un kontroles nodrošināšanai.

**Tiesiskais pamats Jūsu personas datu apstrādei**: Jūsu attiecīgs iesniegums un pārzinim tiesību aktos noteikto juridisko pienākumu izpilde (saskaņā ar Bāriņtiesu likumu (t.sk., 4., 16., 17.pants, 25.pants u.c.), Bērnu tiesību aizsardzības likumu, Ministru kabineta 2018.gada 26.jūnija noteikumiem Nr.354 „Audžuģimenes noteikumi” (t.sk., 15.-49.punkts u.c.)).

**Personas datu saņēmēji\*:** konkrētā administratīvā procesa dalībnieki, lietā pieaicināts tulks, Jūsu izvēlētais ārpusģimenes aprūpes atbalsta centrs, pēc attiecīgā pieprasījuma tiesībaizsardzības iestādes (policija, prokuratūra, tiesa), Valsts bērnu tiesību aizsardzības inspekcija (t.sk., lietas pārbaudes veikšana), Tiesībsarga birojs (lietas pārbaudes veikšana), Valsts sociālās apdrošināšanas aģentūra (pabalstu jautājumi), personas un iestādes, kurām tiks nosūtīts pārziņa pieprasījums par informācijas sniegšanu (tiks nodoti tikai tādi dati, kuri nepieciešami informācijas pieprasījuma izpildei), citas valsts un pašvaldību iestādes, kurām atbilstoši normatīvajos aktos noteiktajam bāriņtiesai ir pienākums paziņot par pieņemtajiem lēmumiem.

Jūsu kā potenciālās audžuģimenes nepilngadīgie bērni un citas ar Jums nedalītā saimniecībā dzīvojošās personas (ja tādas ir) tiks aicinātas paust viedokli par audžuģimenes statusa piešķiršanu Jums.

Pēc audžuģimenes statusa piešķiršanas un konkrēta nepilngadīga bērna ievietošanas Jūsu audžuģimenē, saskaņojot ar Jums, Jūsu personas datus saņems attiecīgā nepilngadīgā bērna vecāki saskarsmes ar bērnu īstenošanas nolūkā. Tāpat Jūsu dati varētu tikt nosūtīti audžuģimenē ievietoto bērnu izglītības iestādēm, ģimenes ārstiem, lai saņemtu atsauksmi par Jūsu praktisko iesaistīšanos bērnu aprūpē.

**Jūsu personas dati tiks glabāti saskaņā ar** Arhīvu likuma, Ministru kabineta 2012.gada 6.novembra noteikumu Nr.748 “Dokumentu un arhīvu pārvaldības noteikumi” un Daugavpils pilsētas bāriņtiesas lietu nomenklatūras noteikumiem.

Informējam, ka **Jums kā datu subjektam ir tiesības**: Pieprasīt pārzinim piekļūt Jūsu kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot pamatojumu Jūsu lūgumam. Tāpat likumā noteiktajos gadījumos Jums ir tiesības lūgt Jūsu personas datu apstrādes ierobežošanu un iebilst pret apstrādi, kā arī iesniegt sūdzību par nelikumīgu Jūsu personas datu apstrādi uzraudzības iestādē (Datu valsts inspekcijā - Elijas ielā 17, Rīgā, tālr. Nr.67223131, elektroniskā pasta adrese: pasts@dvi.gov.lv.).

\*Informācija (dati), ko apstrādā bāriņtiesa var tikt nosūtīta uz trešo valsti (ārpus ES/EEZ) vai starptautisku organizāciju, ja attiecīgā informācija tiek pieprasīta Latvijas Republikas un attiecīgās valsts divpusējā līguma par tiesisko palīdzību un tiesiskajām attiecībām civilajās, ģimenes un krimināllietās ietvaros, ja to nosūtīšana ir nepieciešama bērna vai aizgādnībā esošās personas, kura atrodas attiecīgajā valstī tiesību un interešu aizsardzībai, ja konkrētās lietas dalībnieka dzīvesvieta ir/ir bijusi attiecīgajā valstī un Bāriņtiesai ir nepieciešama attiecīgās valsts kompetento iestāžu rīcībā esošā informācija par konkrēto lietas dalībnieku.